cyanic-selkie/wikianc huggingface dataset:
Trans man
Transisie
Transgender en transseksuele mans kan mediese ingrypings soos hormone en chirurgie ondergaan om hulle liggame so goed moontlik met hulle gendervoorstelling te laat ooreenstem. Baie kan dit egter nie bekostig nie of verkies om dit nie te doen nie. Baie wat nie borsverwyderings ondergaan het nie, verkies om hulle borste vas te bind. Daar is verskillende metodes, soos met sportbra's of bande wat styf om die bolyf gedraai word. Sommige mans kan ook op 'n falliese ronding besluit deur 'n meganisme in die klere in te werk – enigiets van opgerolde sokkies tot 'n spesiale toestel wat soos 'n penis lyk. Van hulle word spesiaal vir trans mans gemaak om deur te urineer of vir seksuele penetrasie.
Transisie kan sommige of al die volgende stappe insluit:
Om sosiaal as mans aanvaar te word kan uitdagend vir trans mans wees wat nie hormoon- of geslagsveranderingsterapie ondergaan het nie. Sommige kan verkies om in sekere situasies as vroue op te tree (soos by die werk). Ná 'n fisieke tansisie lewe trans mans gewoonlik ten volle as mans. Sommige transmanlike individue kan egter verkies om swanger te raak, die lewe te skenk en te borsvoed.
Identiteit en verhoudings
Nes cisgender mans, kan trans mans enige seksuele oriëntasie hê, insluitende heteroseksueel, gay, biseksueel en queer, en sommige trans mans beskou konvensionele etikette van seksuele oriëntasie onvoldoende of ontoepaslik op hulle.
Volgens verslae voel trans mans gewoonlik aangetrokke tot vroue; verreweg die meeste is dus heteroseksueel. Daar is volgens opnames deur die Amerikaanse nasionale sentrum vir transgendergelykheid (NCTE) egter 'n groter variasie in seksuele oriëtasie onder trans mans. In die NCTE se opname van 2015 lyk dit of 23% van trans mans as heteroseksueel identifiseer. Die meerderheid (65%) identifiseer as queer (24%), panseksueel (17%), biseksueel (12%) of gay (12%).
thumb|links|200px|[[Chaz Bono, wat as Chastity Bono gebore is, is die kind van Cher en Sonny Bono.]] Sommige trans mans gaan uit met heteroseksuele vroue, terwyl ander vroue verkies wat as queer identifiseer; dit kan wees omdat laasgenoemde vroue minder belangstel in die gender en seksuele anatomie van 'n persoon wanneer hulle 'n intieme maat kies. Dit is ook algemeen dat trans mans 'n geskiedenis met die lesbiese gemeenskap het of voel hulle identifiseer beter in dié gemeenskap omdat laasgenoemde 'n verskeidenheid genderidentiteite beter aanvaar. Verskeie trans mans het hulle as lesbies geïdentifiseer (dikwels as die "butch" maat) voordat hulle besef het hulle is eintlik transgender.
Sommige geleerdes meen 'n mens moet daarteen waak om te aanvaar trans mans is meestal heteroseksueel en het 'n lesbiese geskiedenis. In Dan Irving en Rupert Raj se boek Trans Activism in Canada sê navorsers: "Daar is steeds 'n algemene wanopvatting dat trans mans hoofsaaklik heteroseksueel is. Daar word dikwels aanvaar trans mans is uitsluitlik tot vroue aangetrokke en het 'n lesbiese geskiedenis voordat hulle 'n transisie ondergaan het." Volgens hulle het baie nietrans gay mans transgender mans in hule gemeenskap verwelkom en beskou hulle dié mans al hoe meer as moontlike romantiese en seksuele maats.
Gesondheid en diskriminasie
Trans mans en transmanlike mense ondervind dikwels probleme met diskriminasie wanneer hulle mediese behandeling ontvang, weens vooroordele teen vroue én teen transgender persone. In 'n Amerikaanse transgenderopname van 2015 het 42% van 8 037 trans mans gerapporteer dat hulle negatiewe ondervindings met gesondheidswerkers gehad het. Daar is 'n gebrek aan geloofwaardige navorsing oor hoe om voldoende gesondheidsbehandeling aan transmanlike mense te gee wat 'n mediese transisie ondergaan. Dokters vind dit veral moeilik om borskanker te diagoseer in trans mense wat geslagsveranderingsoperasies gehad het. MIV-infeksies tussen trans mans en ander is steeds aan die toeneem.
Sommige trans mans ondervind menstruasie of kies om swanger te raak. Dit hang af van die besluite wat hulle neem wat betref hormone en chirurgie. Volgens 'n opname van Medicare vir Australië het 75 mense wat hulle as mans identifiseer, in 2016 in dié land die lewe geskenk en 40 in 2017.
Trans mans kan ook ander soorte diskriminasie ondervind. Dit kan seksuele geweld insluit.
Epididimis
Die epididimis (ɛpɪdɪdɪmɪs) is 'n buis wat 'n testikel met sy vas deferens verbind in die manlike voortplantingstelsel. Dit kom voor by alle manlike reptiele, voëls en soogdiere. By volwasse mans is dit 'n enkele, smal, styf opgerolde buis, 6 tot 7 meter lank wat die efferente kanale aan die agterkant van elke testikel met sy vas deferens verbind.
Funksies
Sperm wat in die testis gemaak word, gaan in die kop ( caput ) van die epididimis, beweeg deur die liggaam ( corpus ) en stop by die stert ( cauda ), waar dit gestoor word. As sperms eers gemaak word en na die kop beweeg, is hulle nog nie gereed om te ejakuleer nie. Hulle kan nie swem of 'n eier bevrug nie. Teen die tyd dat hulle die stert bereik, kan die sperm wel 'n eier bevrug. Die sperms word deur die vas deferens na die seminale visikel oorgedra. Die sperm kan nog nie swem nie, so spierkontraksies stoot die sperma na die seminale vesikel waar die finale ontwikkeling voltooi word.
As die sperme ejakuleer, beweeg dit deur die stert van die epididimis. Daar is soveel sperms dat hulle nie kan swem nie, maar gebruik spiere in die vas deferens.
Siekte
'n Besering of infeksie van die epididimis veroorsaak epididimitis, 'n pynlike toestand wat maande kan neem om te genees. Soms moet die testikel verwyder word. Dit lyk asof daar geen enkele oorsaak of behandeling vir hierdie toestand is nie. Sommige dokters behandel dit met antibiotika, sommige volg 'n "wag en sien" houding. Soms word slegs een testikel aangetas, anders albei.
Verwydering
Soms word mans se epididimis verwyder as 'n vorm van geboortebeperking of om ander redes (soos vir post-vasektomiese pyn) tydens 'n operasie bekend as 'n epididimektomie.
Kijifse Petsjersk-lawra
Die Kijifse Petsjersk-lawra (Oekraïens: Києво-Печерська лавра, Russies: Киeво-Печерская лавра), ook bekend as die Kijifse Klooster van die Grotte, is ’n historiese Oosters-Ortodokse klooster in Kijif. Sedert sy stigting as ’n grotklooster in 1051 is die lawra ’n belangrikse Ortodokse sentrum in Oos-Europa. Dit is saam met die Sint Sofia-katedraal ’n Unesco-wêrelderfenisgebied. Terwyl dit ’n kultuurattraksie is, is die klooster weer aktief met meer as 100 monnike wat daar woon.
Naam
duimnael|links|225px|Die herboude Mariahemelvaartkerk, 2005.
Die woord petsjera beteken "grot", en "lawra" is ’n manlike klooster van ’n hoë rang in die Oosters-Ortodokse Kerk. Die klooster se naam word dus ook vertaal as die Kijifse Grotklooster of Klooster van die Grotte.
Geboue
Die Kijifse Petsjersk-lawra bevat verskeie argitektoniese monumente, van kloktorings tot grotstelsels en versterkingsmure. Die hooftrekpleisters sluit in die Groot Lawrakloktoring en die Mariahemelvaartkatedraal, wat in die Tweede Wêreldoorlog verwoes en heeltemal herbou is. Ander kerke is die Kerk van die Alheiliges, die Kerk van die Redder by Berestowe, die Kerk van die Verheerliking van die Kruis, die Kerk van die Drie-eenheid, die Kerk van die Maagd se Geboorteskenking, ensovoorts.
Daar is ook talle ander konstruksies, soos die Sint Nikolaas-klooster, die Kijifse Teologiese Akademie en Kweekskool, en meer as 100 grafte van onder meer grootprinse en heiliges.
Geissorhiza ovalifolia
Geissorhiza ovalifolia is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom in die Groot Winterhoekberge en Koue Bokkeveld tot by die berge rondom Franschhoek voor.
2007 Brasiliaanse Grand Prix
Die 2007 Formule Een Brasiliaanse Grand Prix het op 21 Oktober 2007 op die Autódromo José Carlos Pace in São Paulo, Brasilië plaasgevind. Dit was die sewentiende wedren van die kampioenskapseisoen en is deur Kimi Räikkönen in sy Ferrari gewen.
Geissorhiza ovata
Geissorhiza ovata is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap.
Jolyon Coy
Jolyon Coy (gebore 1985) is 'n Engelse akteur. Hy is bekend vir sy rolle in die rolprente The Deep Blue Sea (2011) en Beauty and the Beast (2017), en in die televisiereeks The Hollow Crown (2012).
Blackburn
Blackburn [ˈblækbərn] is 'n groot katedraal- en nywerheidsdorp in die ooste van die nie-metropolitaanse seremoniële Engelse graafskap Lancashire, noord van die West Pennine Moors teen die suidelike rand van die Ribble-vallei geleë, 13 km oos van Preston en 34 km noordwes van Manchester. Saam met Darwen in die suide val Blackburn administratief onder die beheer van die unitêre owerheid (unitary authority) Blackburn with Darwen. Blackburn dien as die administratiewe setel van hierdie plaaslike owerheid.
Die bevolking van Blackburn is in 2018 op sowat 120 000 beraam van wie sowat 70 persent van Engelse afkoms is. Grootskaalse immigrasie van Islamitiese Indiërs en Pakistani's het van Blackburn een van die etnies en godsdienstig mees verdeelde nedersettings in die land gemaak.
Lancashire was gedurende die Middeleeue een van die armer streke van Engeland met min groter nedersettings. So was ook Blackburn oorspronklik 'n betreklik klein nedersetting wat eers in die 16de eeu tot 'n markdorp ontwikkel het. Naas weeklikse markte is met Blackburn Fair 'n jaarmark gehou wat besoekers van dwarsoor Lancashire gelok het. In 1514 is Blackburn se gimnasium gestig.
Blackburn het danksy die nywerheidsomwenteling vanaf die laat 18de eeu merkwaardige ekonomiese en bevolkingsgroei ervaar. Die eerste sensus in 1801 het sy bevolking as 11 000 bepaal. Gedurende die bloeitydperk van die tekstielbedryf was Blackburn die grootste wewersdorp ter wêreld waaraan Mahatmi Gandhi in 1931 'n besoek gebring het om die plaaslike tekstielnywerheid te bestudeer. In April 1865 is Blackburn se katoenbeurs geopen waar weekliks op Woensdae 'n garingmark gehou is. Die katoenhandel is later na Manchester verskuif. Voorbeelde van vroeë tekstielmasjiene en weefstoele, waaronder James Hargreaves se Spinning Jenny en die kaardmasjien, wat hy in 1760 ontwikkel het, word in die Blackburn Museum & Art Gallery vertoon. Die museum beskik daarnaas oor eersterangse versamelings van muntstukke (waarvan die oudstes sowat 3 000 jaar oud is), handskrifte en boeke.
Die Anglikaanse diosees Blackburn is in 1926 geskep. Die plaaslike St Mary's Church, wat in 1826 opgerig is, dien sedertdien as die biskop van Blackburn se katedraal.
Blackburn word tans onder meer verbind met die Thwaites-brouery, met 'n geskiedenis wat meer as 200 jaar terug strek, en die sokkerklub Blackburn Rovers F.C.
Yevgeny Leonov
Yevgeny Leonov (2 September 1926 – 29 Januarie 1994) was 'n Sowjetse akteur. Hy was bekend vir sy rolle in die rolprente Afonya (1975), Autumn Marathon (1979), Borrowing Matchsticks (1980), en Kin-dza-dza! (1986).
Hexrivier (dubbelsinnig)
Hexrivier kan verwys na:
Relatiwiteitsteorie
Die relatiwiteitsteorie omvat twee teorieë deur Albert Einstein: spesiale relatiwiteit en algemene relatiwiteit.
Die belangrikste begrippe van die relatiwiteitsteorieë is:
Die begrip relatiwiteit word in die fisika veral gebruik om na enige bewegende stelsel of raamwerk met betrekking tot 'n ander bewegende stelsel te verwys. Volgens die relatiwiteitsteorie het geen liggaam 'n absolute waarde van rus of beweging nie, aangesien dit altyd relatief tot 'n ander liggaam gesien word.
Hoewel dit byvoorbeeld vir iemand lyk of 'n boom stilstaan, moet die waarnemer in gedagte hou dat sowel hy as die boom beweeg (die aarde beweeg tog met ŉ snelheid van 1800 km/h in sy baan) en dat hy relatief tot die boom bloot met dieselfde snelheid beweeg.
Galileo Galilei, 'n vroeëre natuurkundige, was in sy tyd reeds bewus van relatiwiteit en het eenvoudige wiskundige relasies geformuleer aan die hand waarvan hy 'n aantal stellings gemaak het. Albert Einstein (1879 -1955) het uiteindelik sommige van Galilei se stellings weerlê. Volgens Einstein kan 'n stelsel met swaartekrag gesien word as 'n stelsel sonder swaartekrag wat aan ŉ versnelling onderhewig is.
Aan die hand daarvan kon hy die beweging van hemelliggame uit 'n ander oogpunt as byvoorbeeld Newton beskou en het hy ook die grondslag vir die moderne kosmologie gelê. Die spesiale relatiwiteitsteorie het betrekking op elektromagnetisme. Einstein se eerste publikasie hieroor heet. Die elektrodinamika van bewegende liggame. Op die keper beskou het Einstein elektromagnetisme egter bloot gebruik om lig as 'n elektromagnetiese verskynsel te beskryf en het sy teorieë verder voortgebou op veral die snelheid van lig.
Oorsig
Die relatiwiteitsteorie het in die 20ste eeu ’n groot invloed gehad op teoretiese fisika en sterrekunde. Toe dit die eerste keer gepubliseer is, het dit die 200 jaar oue meganikateorie vervang wat hoofsaaklik deur Isaac Newton geskep is.
In fisika het relatiwiteit die wetenskap van elementêre deeltjies en hul basiese wisselwerkings verbeter, en dit het die kerntydperk ingelui. Dit het ook daartoe gelei dat buitengewone astronomiese verskynsels voorspel is soos neutronsterre, swartkolke en swaartekraggolwe.
Ooreenkomstig die opvattinge van byvoorbeeld Isaac Newton is daar oor die algemeen aanvaar dat die hele kosmos elke sekonde ŉ sekonde ouer word. Galileo Galilei het byvoorbeeld eenvoudige relasies opgestel aan die hand waarvan hy die volgende stellings gemaak het:
- dat die tyd in elke stelsel dieselfde is, met ander woorde dat dit oral ewe laat is (t' =1);
- dat iemand wat hom in ŉ bewegende voertuig bevind, se posisie ten opsigte van ŉ stilstaande voorwerp steeds verander, dit wil sê dat die voorwerp met 'n snelheid - v ten opsigte van die waarnemer beweeg;
- dat iemand wat in 'n voertuig (byvoorbeeld 'n trein) teen 5 km/h vorentoe loop terwyl die voertuig self teen 50 km/h beweeg, eintlik teen 55 km/h beweeg.
Sulke verskynsels was uit daaglikse ervarings bekend en tot aan die einde van die vorige eeu het niemand aan die juistheid van Galilei se stellings (Galilei-transformasies) getwyfel nie. Intussen het James Clerk Maxwell (1831 - 1879) sy teorieë in verband met elektrisiteit en elektromagnetiese golwe geformuleer en byvoorbeeld aangedui dat lig as elektromagnetiese golwe met ŉ snelheid c (c=300 000 km/s) deur ŉ lugleegte voortgeplant word. Maxwell was egter, soos vele ander, onder die indruk dat lig en ander elektromagnetiese golwe, soos radiogolwe. deur middel van ŉ medium voortgeplant word.
Die medium (fluïdum) is met 'n yl gas vergelyk wat alles omhul en "eter" genoem word. Volgens hom is ligsnelheid dan ten opsigte van die eter bepaal, en kon die snelheid van plek tot plek verskil. In 1887 het Albert Abraham Michelson (1852- 1931) en, onafhanklik van hom, Edward Williams Morley (1838 - 1923) egter vasgestel dat eter die snelheid van lig nie beïnvloed nie. Hierdie negatiewe resultaat het heelwat verwarring veroorsaak en Hendrik Antoon Lorentz (1853 -1928) en George Francis Fitzgerald (1851 - 1901) het onder meer geprobeer om dit aan die hand van wiskundige vergelykings te verklaar.
Albert Einstein kon egter later, aan die hand van Michelson en Morley se bevindings, die eterteorie omverwerp. Tot dusver het al die natuurkundiges steeds aangeneem dat tyd konstant is, terwyl byvoorbeeld ligsnelheid 'n veranderlike is. Michelson en Morley het egter ook vasgestel dat, afgesien van die resultate ten opsigte van eter, die ligsnelheid altyd dieselfde was. Hulle het byvoorbeeld eers die snelheid van lig teen die aarde se beweging, en toe saam met die aarde se beweging bepaal, en elke keer dieselfde resultaat verkry, naamlik 300 000 km/s.
Einstein het toe besef dat ligsnelheid, en nie tyd nie, 'n konstante is. Die snelheid van lig, relatief tot ŉ waarnemer, is dus konstant, ongeag die snelheid waarteen hy self beweeg. Die veranderlikheid van tyd kan geïllustreer word aan die hand van die begrip gelyktydigheid.
'n Ster wat 1 000 ligjare van die aarde verwyder is, se lig neem 1 000 jaar om die aarde te bereik. Op enige gegewe oomblik is daar dus 'n tydsverskil van 1 000 jaar tussen die aarde en die ster en is dit onmoontlik om iets wat op die 2 liggame gelyktydig gebeur, waar te neem.
Twee teorieë
Die relatiwiteitsteorie het meer as ’n enkele nuwe fisikateorie verteenwoordig. Daar is ’n paar redes.
Omstreeks 1960 het belangstelling in algemene relatiwiteit toegeneem en dit was belangrik vir die proses om algemene relatiwiteit ’n onontbeerlike deel van fisika en sterrekunde te maak. Nuwe wiskundige tegnieke het berekenings in ’n groot mate verbeter.
Verder het die ontdekking van eksotiese sterrekundige verskynsels, waarop algemene relatiwiteit toepaslik was, gehelp om die gewildheid daarvan te laat toeneem. Dié verskynsels sluit in kwasars (1963), kosmiese agtergrondstraling (1965), pulsars (1967) en die ontdekking van die eerste swartkolk-kandidate (1981).
Die twee teorieë hou verband met mekaar. Spesiale relatiwiteit is van toepassing op alle fisiese verskynsels behalwe swaartekrag. Algemene relatiwiteit verskaf die wet van swaartekrag asook die verband tussen swaartekrag en die ander natuurkragte.
Spesiale relatiwiteit
Die spesiale relatiwiteitsteorie is in 1905 deur Albert Einstein ontwikkel en is in Annalen der Physik bekend gemaak in die artikel "Die Elektrodinamika van Bewegende Liggame". Die teorie gaan uit van die volgende twee veronderstellings:
Die eerste veronderstelling sluit aan by ’n grondidee van die relatiwiteitsteorie wat reeds in 1600 by Galileo Galilei ontstaan het. Die tweede veronderstelling was (in Einstein se tyd) ’n heel nuwe beginsel, met besonder verreikende gevolge ondanks die eenvoud daarvan. Om dié twee basisidees met mekaar te versoen, is spesiale transformasies, die sogenaamde Lorentz-transformasies, nodig om plek en tyd van die een waarnemer om te reken in plek en tyd van die ander. Hieruit volg dat plek en tyd met mekaar verbind is. Net so kan elektriese en magneetvelde (
E
en
B
) vir verskillende waarnemers omgereken word met Lorentz-transformasies.
Adansonia gregorii
Adansonia gregorii is 'n boom wat deel van die Malvaceae familie is. Die spesie is endemies aan Australië waar dit in Wes-Australië en die Noordelike Gebied voorkom.
Relatiwiteitsteorie
Spesiale relatiwiteit
Uit die spesiale relatiwiteit volg ook Einstein se beroemde formule [[Massa-energieverhouding|
E = mc2
Josh Hopkins
Josh Hopkins (gebore 12 September 1970) is 'n Amerikaanse akteur en regisseur. Hy is bekend vir sy rolle in die rolprente G.I. Jane (1997), The Perfect Storm (2000), en Only the Brave (2017), en in die televisiereeks Without a Trace (2002).
Relatiwiteitsteorie
Spesiale relatiwiteit
]], wat die gelykwaardigheid van massa en energie uitdruk. Volgens die teorie is ruimte en tyd ook verskynsels van dieselfde ruimtetyd met vier dimensies: tyd is die vierde dimensie. Gelyktydigheid is relatief: twee verskynsels wat vir een waarnemer lyk of dit gelyktydig plaasvind, kan vir ’n ander waarnemer lyk of die een voor die ander gebeur. Die teorie voorspel dat die lengte verkort (die sogenaam lengte-inkrimping) en tyd traer verloop (die sogenaamde tyduitrekking) namate die snelheid die ligsnelheid nader. Dit open in beginsel die moontlikheid van tydreise, meer bepaald na die toekoms.
Algemene relatiwiteit
Die algemene relatiwiteitsteorie is in 1915 deur Einstein voorgestel in ’n reeks lesings voor die Pruisiese Akademie van Wetenskappe.
Hierdie teorie gaan uit van die veronderstelling dat waarnemers wat hulle in rus in ’n gelykmatige swaartekragveld bevind, gelykwaardig is met ander waarnemers wat ’n konstante versnelling ondervind.
So het Einstein die afbuiging van lig van ’n ster deur die son voorspel. Hoewel fotone geen rusmassa besit nie, is hulle volgens die verhouding
E = hν
van Max Planck ’n vorm van energie. Vanweë
E = mc2
is energie en massa gelyk en trek die son se swaartekragveld lig aan.
GPS
Die relatiwiteitsteorie word dikwels in moderne elektronika gebruik, soos die Globale posisioneringstelsel (GPS). GPS-stelsels bestaan uit drie aspekte: die ruimte-, beheer- en gebruikerkomponent. Die ruimtekomponent bestaan uit satelliete wat in spesifieke wentelbane geplaas word. Die beheerkomponent bestaan uit ’n stasie waarheen alle data van die ruimtekomponent gestuur word. Baie relatiwiteitseffekte vind plaas in GPS-stelsels.
Aangesien elk van die komponente in ’n ander verwysingstelsel is, moet al die relatiwiteitseffekte in aanmerking geneem word sodat die stelsel noukeurig werk. Die horlosies van die GPS-stelsels moet gesinchroniseer word. In die stelsels moet die swaartekragveld van die aarde in ag geneem word. Daar is relatiwiteitseffekte in die satelliet in die ruimte wat in ag geneem moet word. GPS-stelsels werk met sulke noukeurigheid danksy die relatiwiteitsteorie.
Sint Javelin
Sint Javelin is 'n internetmeem wat in 'n godsdienstige ikoonstyl uitgebeeld word van 'n heilige-agtige figuur wat 'n moderne wapen wieg wat in die Russiese inval in die Oekraïne gebruik is, soos die FGM-148 Javelin-teentenkwapen. Die meme is geskep deur Christian Borys tydens die 2022 Russiese inval in die Oekraïne en het wêreldwyd beroemd geword, wat uiteindelik ander soortgelyke memes tot gevolg gehad het. Die meem het Oekraïeniese moraal 'n hupstoot gegee en is in handelsware-produkte gebruik, wat gelei het tot meer as 'n miljoen dollar wat ingesamel is vir humanitêre liefdadigheidsorganisasies wat Oekraïne bystaan.
Agtergrond
Die meem is geskep deur die Oekraïens-Kanadese joernalis Christian Borys, aanvanklik vir gebruik op plakkers waarvan die opbrengs aan humanitêre pogings in die Oekraïne geskenk sou word. Die Sint Javelin mewm het aanlyn viraal versprei as 'n simbool van weerstand teen die Russiese inval in die Oekraïne.
Christian Borys is tans in Toronto gevestig, maar het voorheen in die Oekraïne gewerk as 'n joernalis tydens die aanvanklike konflik in 2014. Terwyl hy daar was, het hy vryskut vir verskeie lande en is veral geraak deur die lot van weeskinders en weduwees van die Oorlog in Donbas.
Meem
Die meem self beeld 'n gestileerde Madonna uit (wat verkeerdelik beskryf word dat dit Maria Magdalena is of volgens sommige bronne gebaseer is op Sint Olga van Kijif),    wat 'n vuurpyllanser wieg. Die Maagd Maria, soos uitgebeeld in die promosieveldtog, word in 'n tradisionele Ortodokse ikoonstyl voorgestel. Terwyl Maria in die standaard artistieke Madonna dikwels (maar nie altyd nie) uitgebeeld word terwyl sy die baba Jesus in haar arms wieg, in hierdie geval, wieg sy eerder 'n teentenkwapen. Die humor van die meem is in die jukstaposisie van Maria, Moeder van Jesus, en 'n moderne teentenkwapen.
Die wapen wat uitgebeeld word, is 'n VSA-vervaardigde FGM-148 Javelin teentenkwapen wat in groot getalle geskenk is en wat aktief in die Oekraïne teen Russiese wapenrusting gebruik word. Oor die algemeen, in onlangse kuns, is die Madonna en ander tradisionele figure op soortgelyke wyse uitgebeeld, met moderne items wat kontrasteer met die tradisionele voorstelling van godsdienstige figure, insluitend tekkies, vergulde AK-47's, ens.
Eerder as tradisioneel-gekleurde klere, is hare donkergroen om soos gevegsuniforms te lyk. Terwyl haar stralekrans rooi was in 'n vroeëre weergawe, is dit later verander na blou en geel, die nasionale kleure van Oekraïne. Die meem het hoofstroomgewildheid bereik, tot op die punt waar dit 'n werklik erkende simbool van Oekraïense weerstand geword het.
Die ontwerp is geskep deur die Oekraïense grafiese ontwerper Evgeniy Shalashov, wat in Lviv gebaseer is en in diens van Borys was. Dit is 'n verwerking van "Madonna Kalashnikov", 'n 2012-skildery deur die Amerikaanse kunstenaar Chris Shaw. Shaw self was verbaas om "'n beeld te vind van 'Sint Javelin' wat oral op die internet viraal word as 'n meem," en het opgemerk dat alhoewel die verandering sonder sy toestemming gedoen is, dit vir liefdadigheid gebruik word, en dus is die gevolge positief is
Kritiek
Die kritiek op Sint Javelin sentreer grootliks rondom 'n ikonoklasme-debat. Die Raad van Kerke het die gebruik van 'n Madonna-agtige heilige figuur met moderne oorlogswapens as godslastering veroordeel. Hierdie kritiek het geaktualiseer toe 'n muurskildery wat Sint Javelin uitbeeld wat aan die kant van 'n woongebou in Kijif geverf is, later die blou stralekrans met sy twee geel gestileerde drietand of tryzub uitgeverf het, wat die heilige-agtige figuur gelaat het wat 'n javelin teentenkwapen vashou. Die muurskilders, bekend as Kailas-V, het die burgemeester van Kijif, Witali Klitsjko, daarvan beskuldig dat hy beveel het om die muurskildery se stralekrans oor te verf.
Godsdienstige ikone word dikwels met wapens uitgebeeld, soos in die beeld van Sint Michael waar hy met 'n swaard uitgebeeld word. Christian Borys het die kontrapunt van kritiek op Sint Javelin aangebied dat die Sint Javelin meem baie beteken vir mense in die Oekraïne as 'n simbool tydens die Russiese inval in die Oekraïne en dat daar 'n lang geskiedenis is van die gebruik van godsdienstige ikone as 'n bron van morele ondersteuning tydens 'n oorlog.
Veldtog
Christian Borys het voorheen saam met 'n Oekraïense liefdadigheidsorganisasie genaamd Help Us Help gewerk en aanvanklike opbrengs geskenk van Sint Javelin-plakkers wat aanlyn verkoop is om kinders en weeskinders te help wat deur die oorlog geraak is. Vanaf Maart 2022 het Borys verklaar dat hy beplan dat die 'Sint Javelin'-handelsmerk 'n voltydse poging word en hy het gehoop om permanente personeel aan te stel sodat dit kan voortgaan om heropboupogings te ondersteun nadat die huidige oorlog geëindig het. Om die Oekraïne direk te help herbou, het Borys 'n poging aangewend om meer van die items wat deur Sint Javelin verkoop word, in die Oekraïne te laat maak om werk aan mense in die Oekraïne te verskaf en fondse in te samel uit winste om die Oekraïne te help herbou.
Met die groeiende gewildheid van die Sint Javelin en die begeerte om die Oekraïne te help herbou, het Christian Borys die aanbiedinge verder uitgebrei as plakkers en ander 'heiliges' by die Sint Javelin-handelsmerk gevoeg om meer befondsing te verskaf aan ander humanitêre pogings om Oekraïners te help wat geraak is deur die Russiese inval in die Oekraïne.
Die 'heiliges' van die Sint Javelin-handelsmerk sluit in:
Die begeerte van gewone mense om Oekraïners te help wat deur die oorlog geraak is, het gehelp om die Sint Javelin-veldtog aan te wakker, wat reeds meer as $1 miljoen ingesamel het. As 'n voormalige bemarker en joernalis, het Christian Borys verklaar dat die reaksie op Sint Javelin, wat die beeld op alles van draagsakke tot sweetpaktoppe, vlae en plakkers verkoop, "oorweldigend" was, met duisende bestellings wat elke dag inkom. Alle winste uit die verkoop van Sint Javelin-goedere gaan aan liefdadigheidsorganisasies wat Oekraïners bystaan. Sommige items wat deur Sint Javelin verkoop word, is geoormerk vir spesifieke pogings of sake in die Oekraïne. Byvoorbeeld, hemde en ander items wat as deel van die 'reënboogversameling' verkoop word, is geoormerk om LGBTQ+ Oekraïners te ondersteun wat nog nie volle en gelyke regte in die Oekraïne het nie.
Ander items wat deur Sint Javelin verkoop word, beeld ikoniese en virale oomblikke van verset van Oekraïners uit tydens die Russiese inval in die Oekraïne wat as 'meem van weerstand' beskou word wat aanlyn gewild gemaak is. Dit sluit in verwysings na 'n Oekraïense vrou wat Russiese soldate vertel het om sonneblomsaad in hul sakke te sit sodat hulle kan groei waar hul liggame in die Oekraïne begrawe sou lê, die verklaring van die verdedigers van Slangeiland aan 'n Russiese oorlogskip wat gevra het om hul oorgawe wat op hul beurt geantwoord het Roesski wojenni korabl, idi na choei! ('Russiese oorlogskip, gaan fok jouself) en NAFO-meems wat Russiese propaganda en disinformasie aanlyn weerlê terwyl skenkings vir die Oekraïne en die Georgiese Legioen in die Oekraïne ingesamel word.
Alpine F1-span
Alpine F1-span, wat meeding as BWT Alpine F1 Team, is 'n Formule Een-vervaardiger wat hul debuut gemaak het aan die begin van die 2021 Formule Een Wêreldkampioenskapseisoen. Diie span was voorheen bekend as die Renault F1-span en in besit van die Franse motormaatskappy Groupe Renault. Die span is hernoem vir 2021 om Renault se sportmotorhandelsmerk, Alpine, te bevorder en dien steeds as Renault se fabriekspan. Die onderstel en bestuurskant van die span is gebaseer in Enstone, Oxfordshire, Engeland, en die enjinkant van die span is gebaseer in Viry-Châtillon, 'n voorstad van Parys, Frankryk.
2021-seisoen
Alpine F1-span het die tweemalige wêreldkampioen, Fernando Alonso, gekontrakteer om Daniel Ricciardo wat die Renault-span verlaat het te vervang, en Esteban Ocon is behou uit die 2020 Renault-span. Die Alpine-motor gebruik Renaultenjins. Renault se spanbaas, Cyril Abiteboul, het aangekondig dat hy sal vertrek namate Renault na Alpine oorgeskakel het. Abiteboul is vervang deur Davide Brivio, wat voorheen vir Suzuki in MotoGP gewerk het.
Speldespinnekopbos
Die speldespinnekopbos (Serruria fasciflora) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit voorkom op die Hopefieldvlakte en Slanghoekberge tot by Potberg, Riviersonderendberge, Langeberg en Outeniekwaberge. Die struik groei regop maar kan ook plat wees en word slegs 90 cm hoog en blom van Mei tot Desember.
Alpine F1-span
2021 tot hede
* Seisoen nog aan die gang † Die renjaer het nie die Grand Prix voltooi nie, maar is geklassifiseer omdat hy meer as 90% van die ren voltooi het. ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
Speldespinnekopbos
In Engels staan dit as die Common Pin Spiderhead bekend.
Skepe (bestuur)
Skepe is die benaming vir wethouer in Vlaandere. In Wallonië word 'n skepe échevin genoem.
Die kollege van burgemeester en skepene voer die daaglikse bestuur uit van 'n munisipaliteit in Vlaandere.
Ben-Ryan Davies
Ben-Ryan Davies (gebore 30 Desember 1988) is 'n Engelse akteur. Hy is bekend vir sy rolle in die rolprent The Monuments Men (2014) en in die televisiereekse Holby City (1999), Waterloo Road (2006), en Jinx (2007).
Lourens Adriaanse
Lourens Adriaanse (gebore op 5 Februarie 1988 in Kaapstad) is ’n Suid-Afrikaanse rugbyspeler wat op vaskopstut vir die Natalse Haaie in die Curriebeker en die Sharks in Superrugby speel.
Loopbaan
Adriaanse is in Kaapstad gebore en het vir die Westelike Provinsie se jeugspanne gespeel. Hy verteenwoordig Maties in die Varsitybeker in 2009 en 2010, voordat hy na die Griekwas vertrek vir die 2011-seisoen. Sy plaaslike opgang bereik 'n hoogtepunt met sy insluiting in die Cheetahs Superrugbyspan en hy maak sy debuut in 'n wedstryd teen die Reds in Brisbane.
Aan die begin van die 2014-seisoen sluit hy by die Sharks aan. Hy word ingesluit in hul span vir die 2014 Superrugbyseisoen en maak sy debuut vir die Sharks in 'n 31-16 oorwinning oor die Bulls in Durban.
Internasionale loopbaan
Adriaanse word opgeroep vir die Springbokspan vir die 2013 mid-jaar toetse teen Italië, Skotland en Samoa, maar hy het nie in enige van die wedstryde gespeel nie. Hy maak uiteindelik sy Springbokdebuut in 'n toets teen Frankryk op 23 November 2013 in Parys.
Valentin Litovsky
Valentin Litovsky (1921 – 1941) was 'n Sowjetse akteur. Hy was bekend vir sy rol in die rolprent Young Pushkin (1937).
Adansonia suarezensis
Adansonia suarezensis is 'n boom wat deel van die Malvaceae familie is. Die spesie is endemies aan Madagaskar waar dit in die noorde voorkom.
Sandveldspinnekopbos
Die sandveldspinnekopbos (Serruria fucifolia) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit voorkom in die Sandveld tot by die Hopefieldvlakte, Gifberg tot by Olifantsrivierberge en Piketberg. Die struik is regop en rond en word slegs 1.5 m hoog en dra blomme van Julie tot Oktober.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sandsteen- en sandgrond op hoogtes van 150-1 920 m.
In Engels staan dit as die Northern Spiderhead bekend.
Edgar de Wahl
De Wahl is gebore in Olwiopol (volgens sommige bronne in Bohopil, 'n nabygeleë dorp)  , Kherson gebied, Russiese Ryk (nou deel van Pervomaisk, Mykolaiv Oblast, Oekraïne). Die gesin het etlike jare in die Oekraïne deurgebring, aangesien De Wahl se pa daar as 'n spoorwegingenieur gewerk het. Daarna het die gesin vir etlike jare in Tallinn gebly en toe na Sint Petersburg verhuis. Wahl het daar gestudeer en toe begin diens in die Imperiale Russiese vloot. Vanaf 1894 het de Wahl as onderwyser in Tallinn gewerk.
De Wahl het eers 'n aanhanger van Volapük geword nadat hy deur Waldemar Rosenberger ('n kollega van de Wahl se pa) aan die taal bekendgestel is en 'n leksikon vir mariene terminologie begin saamstel. 'n Paar maande later in 1888 het hy 'n brosjure oor die taal Esperanto in 'n boekwinkel ontdek en 'n sterk ondersteuner van die nuwe taal geword. Een van die eerste gebruikers van Esperanto, het hy Ludwik Lejzer Zamenhof oor sommige punte van grammatika en woordeskat geadviseer. Na etlike jare het hy Esperanto laat vaar ná die mislukte stemming om die taal te hervorm in 1894 (de Wahl was een van die min wat gestem het vir 'n heeltemal ingrypende hervorming), en in die volgende dekades het hy gewerk aan die probleem van die ideale vorm van 'n internasionale hulptaal.
Ptolemeus XIII Theos Filopator
Ptolemeus XIII Theos Filopator (Grieks: Πτολεμαῖος Θεός Φιλοπάτωρ, "Gelief deur sy Vader"; omstreeks 62 - 13 Januarie 47 v.C.) was van 51-47 v.C. farao van Egipte en een van die laaste lede van die Ptolemeïese dinastie. Hy was die seun van Ptolemeus XII Auletes en die broer en medeheerser van Cleopatra VII. Ptolemeus het later ook saam met sy ander suster, Arsinoe IV, regeer.
Ná 'n magstryd teen Cleopatra VII het Ptolemeus XIII eindelik uit Alexandrië gevlug. Hy het na berig word op 13 Januarie 47 v.C. verdrink terwyl hy die Nyl probeer oorsteek het. Cleopatra VII het daarna 'n ander broer, Ptolemeus XIV, as haar nuwe medeheerser aangestel.
Verspreide lugbestraling
Verspreide lugbestraling is sonstraling wat die Aarde se oppervlak bereik nadat dit verstrooi vanaf die direkte sonstraal deur molekules of fynstowwe in die atmosfeer. Ook bekend as lugbestraling, die bepalende proses om die kleure van die hemel te verander. Ongeveer 23% van direkte invallende straling van totale sonlig word van die direkte sonstraal verwyder deur in die atmosfeer te verstrooi; van hierdie hoeveelheid (invallende straling) bereik ongeveer twee derdes uiteindelik die aarde as foton verspreide hemelligstraling.
Die dominante stralingsverstrooiingsprosesse in die atmosfeer is Rayleigh-verstrooiing en Mie-verstrooiing; hulle is elasties, wat beteken dat 'n foton van lig van sy pad afgewyk kan word sonder om geabsorbeer te word en sonder om van golflengte te verander.
Onder 'n bewolkte lug is daar geen direkte sonlig nie, en alle lig is die gevolg van verspreide lugbestraling.
Fynstowwe
Fynstowwe is mikroskopiese deeltjies van vaste stof of vloeistof materie gesuspendeer in die lug. Die term aërosol verwys gewoonlik na die fynstof/lug mengsel, in teenstelling met die fynstowwe alleen. Bronne van fynstowwe kan natuurlik of antropogenies wees. Hulle het impak op klimaat en neerslag wat menslike gesondheid nadelig beïnvloed, op maniere bykomend tot direkte inaseming.
Separatisme
Separatisme, in 'n wye sin, kan verwys na enige beweging wat hom beywer vir afskeiding van 'n groep mense van die groter samelewing, waartoe hulle tans behoort. Gewoonlik het die mense namens wie separatistiese bewegings optree 'n gedeelde etniese, godsdienstige, rasse- of geslagsidentiteit.
Op die gebied van internasionale politiek word die woord meestal gebruik vir pro-onafhanklikheidsbewegings, wat territoriale afskeiding van sekere streke van bestaande state vereis. Suksesvolle separatistiese bewegings slaag daarin om nuwe soewereine lande te skep. Sommige van hulle, soos Oos-Timor en Suid-Soedan, word internasionaal erken, terwyl ander lande nie formele erkenning het nie, maar nogtans feitelik onafhanklik is, soos Somaliland en Transnistrië.
Geissorhiza pappei
Geissorhiza pappei is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom van Riviersonderend tot by Ceres voor.
Gedenkteken Nederlanders in Transvaal 1850-1950
Die Gedenkteken Nederlanders in Transvaal 1850-1950 (die Hollander Monument) herdenk die bydrae van Kruger se Hollanders  en hul nageslag tot in die middel van die 20ste eeu. Hierdie gedenkteken staan op Neerlandia-plein in die winkelsentrum bekend as die Tremloods, Pretoria op die hoek van Lilian Ngoyi-straat (Van der Waltstraat) en Francis Baardstraat (Schoemanstraat) in Pretoria. Dit bestaan uit 'n fontein met konsentriese sirkels in die plaveisel. Rondom staan die name van sekere vooraanstaande Nederlandse families. Hierdie sirkels is onderverdeel in segmente om die areas van die openbare lewe voor te stel waarin die onderskeie families 'n rol gepeel het. Dit is op Sondag 16 Februarie 1992 onthul.
Abraham Esau
Abraham Esau, 'n gemeenskapsleier in Calvinia, is tydens die Tweede Vryheidsoorlog in Februarie 1901 deur Boeremagte tereggestel.
Kinderjare
Hy is in 1855 op Kenhardt gebore. In sy ouerhuis was die invloed van die Metodiste sendelinge baie sterk en gevolglik is daar in die gesin baie Engels gepraat. Hy het slegs 'n paar jaar onderbroke onderrig in 'n kerkskool in Prieska ontvang.
Loopbaan
In sy volwasse jare het Esau bewustelik verengels. Hy was 'n timmerman in Prieska, Kenhardt en Fraserburg. In 1880 verhuis hy na Calvinia as 'n hoefsmid. Naweke bedryf hy 'n kruidenierswinkel uit 'n donkiekar. Op lyste van die gesiene mense van sy omgewing verskyn sy naam tussen die van die blanke handelaars, ambagsmanne en amptenare. Hy was 'n welbekende lekeprediker op Calvinia en is deur die koloniste en amptenary hoog geag.
Tweede Vryheidsoorlog
Toe die oorlog na die Kaapkolonie uitbrei, het Esau trou gesweer aan die Britse kroon. Boonop vra hy toestemming om 'n kommando uit sy gemeenskap op die been te bring, maar die magistraat wys dit van die hand. In ruil vir inligting oor die bewegings van die Boere-magte in die omgewing van Clanwilliam, Carnarvon, Williston en Loxton, is aan Esau beskerming belowe in geval Calvinia deur die Boere beset sou word. Die Boeremagte het geweet van Esau se spioenasienetwerk. Algemeen is aanvaar dat Esau en sy volgelinge besig was om 'n klandestiene arsenaal op te bou. Op 11 Januarie 1901 het 'n Vrystaatse kommando onder kommdt. C. Nieuwoudt die dorp Clavinia beset.
Oproer
Verskeie persone is in hegtenis geneem onder wie Magistraat Dreyer, Abraham Esau en verskeie spesiale konstabels. Landdros Nieuwoudt het dadelik 'n aantal ongewilde maatreëls aangekondig. Onwettige byeenkomste is verbied, belastings is gehef en daar is streng opgetree teenoor gekleurdes wat Engels praat. Esau het geweier om die name van sy volgelinge bekend te maak. Hy wou ook nie sê waar sy geheime wapenopslagplek was nie en sy lojalitieit aan die Britse kroon opsê nie. Sy gevangenskap het sy gewildheid bevorder. Op 12 en 13 Januarie het 'n aantal van sy volgelinge die aandklokreël verontagsaam en in opstand gekom.
Teregstelling
Nieuwoudt het tot vergeldingsmaatreëls besluit. Drie persone, onder wie Esau, is uitgesoek om in die openbaar lyfstraf te ontvang. Op 5 Februarie is hy buite die dorpsgrens tereggestel. Sy dood het skokgolwe in die dorp veroorsaak. Talle van sy volgelinge het uit die dorp gevlug. In die plaaslike koerant is aangevoer dat hy uit selfverdediging geskiet is.
Monumente
Sy begrafnis in Calivnia is deur meer as 'n 1 000 roubeklaers bygewoon. Die brokstukke van die oorspronklike grafsteen is in die Calvinia Museum en 'n nuwe grafsteen is op die graf opgerig. Nie ver van Esau se graf is die Abraham Esau Hospitaal gebou. Vyf kilometer buite die dorp op die pad na Williston en waarskynlik die plek waar hy tereggestel is, is 'n gedenkteken opgerig met die opskrif: “To the memory of Abraham Esau who became a martyr for what he believed in and for all who fought with him.”
2006 Brasiliaanse Grand Prix
Die 2006 Formule Een Brasiliaanse Grand Prix het op 22 Oktober 2006 op die Autódromo José Carlos Pace in São Paulo, Brasilië plaasgevind. Dit was die agtiende en finale wedren van die kampioenskapseisoen en is deur Felipe Massa in sy Ferrari gewen.
George R. R. Martin
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
George R. R. Martin
Amerikaanse skrywer
Handtekening
Literêre stroming
Wetenskapsfiksie Fantasieromans Gruwelromans
Beduidende werke
A Song of Ice and Fire
Amptelike webtuiste
www.georgerrmartin.com
George Raymond Richard Martin (* 20 September 1948 in Bayonne, New Jersey, as George Raymond Martin) is 'n Amerikaanse skrywer, scenarioskrywer en televisievervaardiger. Hy het internasionale bekendheid verwerf met sy epiese fantasieromanreeks A Song of Ice and Fire wat vanaf 2011 onder die titel Game of Thrones vir die Amerikaanse kabel- en satelliet-televisienetwerk HBO verfilm is. Daarnaas het 'n verskeidenheid romans en kortverhale, wat onder die fantasie-, gruwel- en wetenskapsfiksiegenre val, uit sy pen gekom.
Ptolemeus XII Auletes
Ptolemeus XII Neos Dionusos Filopator Filadelfos (Grieks: Πτολεμαῖος Νέος Διόνυσος Φιλοπάτωρ Φιλάδελφος, "Ptolemeus nuwe Dionusos, vaderliefhebber, sibbeliefhebber"; omstreeks 117 - 51 v.C.) was farao van die Ptolemeïese Ryk van Egipte wat van 80 tot 58 v.C. regeer het en toe weer van 55 v.C. tot met sy dood in 51 v.C. Hy was algemeen bekend as Auletes (Grieks: Αὐλητής, "die Fluitspeler"), wat verwys na sy liefde vir die speel van die fluit op feeste van Dionusos. As lid van die Ptolemeïese dinastie was hy 'n afstammeling van Ptolemeus I Soter.
NZASM-gedenkhuis
Die NZASM-gedenkhuis “Mea Vota” in Pretoria huisves die gastehuis van die Tshwane-Universiteit vir Tegnologie.
Ptolemeus XII Auletes
Ptolemeus XII was die buite-egtelikse seun van Ptolemeus IX by 'n onbekende moeder. In 116 v.C. het Ptolemeus IX die mederegent van sy moeder, Cleopatra III, geword. Hy het egter in 'n burgeroorlog met sy ma en broer Ptolemeus X betrokke geraak en hy is in 107 v.C. verban. Cleopatra III het haar keinseuns in 103 v.C. na die eiland Kos gestuur om hulle te beskerm.
NZASM-gedenkhuis
Hierdie huis is in 1898 gebou vir die NZASM-ingenieur Antonie Westenberg en die NZASM se "Chef van Weg en Werken" C. van der Made. Dit toon duidelike tekens van die Nederlandse argitektuur van die laat 19de eeu. Toe die Tweede Vryheidsoorlog uitbreek, is Van der Made en Westenberg na Europa gedeporteer. In die oorlog is die huis waarskynlik deur Britse amptenare en offisiere beset. Nadat daar verskeie ander eienaars was, koop die Vereniging Dr. Willem H.J. Punt die huis met die idee om dit te restoureer en daarna ‘n museum daarin te vestig wat aandag moet gee aan Kruger se Hollanders se bydrae tot die kultuurlewe in Pretoria tydens die presidentskap van Paul Kruger.
Ptolemeus XII Auletes
Nadat hulle vader in 81 v.C. dood is, het Ptolemeus XII se halfsuster Berenike III die troon bestyg. Sy is gou vermoor deur haar neef en medeheerser, Ptolemeus XI, wat toe ook vermoor is. Ptolemeus XII is uit bannelingskap teruggeroep en tot farao verklaar terwyl sy broer, ook Ptolemeus, as koning van Siprus aangestel is.
NZASM-gedenkhuis
In Oktober 1980 is die huis by Rissikstraat 62 (24° 45′  17.48″  suid,  28°  11′  55.59″  oos) tot gedenkwaardigheid verklaar en sedert 1997 huisves dit die gastehuis.
Ptolemeus XII Auletes
Ptolemeus XII het met Cleopatra V, waarskynlik een van sy susters of niggies, getrou en hulle het minstens een kind, Berenike IV, gehad – en dalk ook 'n tweede dogter, Cleopatra VII. Die koning se drie jongste kinders, Arsinoe IV, Ptolemeus XIII en Ptolemeus XIV, se moeder is onbekend. Om te voorkom dat Rome Egipte annekseer, het Ptolemeus 'n bondgenootskap met Rome gesluit. Rome het Siprus in 58 v.C. geannekseer, en dit gelei tot die selfmoord van Ptolemeus van Siprus.
Kort daarna is Ptolemeus XII deur die Egiptenare van die troon gesit en sy oudste dogter, Berenike IV, het die troon bestyg. Met Romeinse befondsing en militêre hulp het Ptolemeus XII Egipte herower en Berenike IV in 55 v.C. laat vermoor. In 52 v.C. het hy sy ander dogter, Cleopatra VII, as sy medeheerser aangestel. Hy is die volgende jaar dood en is as medeheersers opgevolg deur Cleopatra VII en haar broer Ptolemeus XIII.
Aristarkh Livanov
Aristarkh Livanov (gebore 17 Maart 1947) is 'n Sowjetse akteur. Hy is bekend vir sy rolle in die rolprente Parol znali dvoye (1985), Chelovek, kotoryy bral intervyu (1987), Pokhorony na vtorom etazhe (1991), en The Romanovs: An Imperial Family (2000).
Seychelle Internasionale Lughawe
Die Seychelle Internasionale Lughawe (IATA-kode: SEZ, ICAO: FSIA), of Aéroport de la Pointe Larue in Frans, is die internasionale lughawe van die Seychelle geleë op die eiland Mahé naby die hoofstad Victoria. Die lughawe is die basis en die huisves die hoofkantoor van Air Seychelles  Dit  bied verskeie plaaslike en langafstandroetes as gevolg van sy belangrikheid as 'n internasionale ontspanningsbestemming.
Die lughawe is 11 km suidoos van die hoofstad en is bereikbaar met die Victoriahoofweg. Dit vorm deel van die administratiewe distrikte van La Pointe Larue (terminaalgebied), Cascade/Providence (in die noorde), en Anse aux Penne (in die suide en die militêre basis).
Die Seychelle ongerigte radiobaken (I: SEY) is geleë 10 km vanaf die benaderingspunt van aanloopbaan 13. Die Seychelle VOR-DME (I: SEY) is geleë op die lughawe.
Terminale
Die binnelandse terminaal is noord naby aan die internasionale terminaal. Dit bied tusseneilandvlugte met 'n vertrek elke 10-15 minute op besige tye wat ooreenstem met internasionale aankomste en elke 30 minute op ander tye. 'n Vragterminaal is suid van die internasionale terminaal en Air Seychelles hanteer alle vrag van internasionale en plaaslike roetes.